|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 35** | | ОДЕЉЕЊЕ**:** | | ДАТУМ**:** |
| Наставна тема: | Друштвено-географске одлике Србије | | | |
| Наставна јединица: | Миграциони процеси у Србији | | | |
| Тип часа: | Обрада | | | |
| Циљ часа: | * Упознавање ученика са миграционим процесима у Србији | | | |
| Очекивани исходи: | **Ученици ће бити у стању да:**   * објасне узроке и последице миграција; * наведу историјске миграције. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, нема карта, прилог 1, прилог 2 | | | |
| Међупредметне компетенције: | Компетенција за учење, комуникација, компетенција за решавање проблема, одговорно учешће у демократском друштву, естетичка компетенција, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник прегледа домаће задатке и анализира исти са ученицима.  Запажања бележи у педагошку документацију.  **Главни део (30 минута):**  Наставник поставља ученицима питања:   * Шта су миграције? *(То је кретање становништва);* * Како се деле? *(На имиграције и емиграције);* * Који су узроци? *(Ратни сукоби, економски разлози, политички разлози...);* * Како се деле миграције у зависности од територије коју обухватају? *(Деле се на унутрашње и спољашње);* * Шта значи појам „одлив мозгова”? *(Одлазак високообразованих младих људи у иностранство);* * Шта значи појам „демографско старење села”? *(Одумирање села због одласка младих у градове);*   Наставник уводи нову поделу на **историјске** и **савремене** миграције.  Наставник дели ученицима цедуље са појмовима (прилог 1). Ученици се групишу према добијеним цедуљама у три групе. Након тога наставник упућује ученике да уз помоћ уџбеника (**стране 78 и 79**) уцртају у нему карту (прилог 2) правац кретања миграционе струје коју треба да представе.  Наставник црта на табли табелу:   |  |  |  | | --- | --- | --- | | **Косовско-метохијска струја** | **Вардарско-моравска струја** | **Динарска струја** | |  |  |  |   Када ученици заврше, преставник групе лепи карту у одговарајуће место у табели и усменим путем преставља ток миграционе струје и време кад се она одиграла.  Наставник упућује ученике да погледају график **на страни 80** у уџбенику који се односи на разлоге одласка младих из наше земље и запажања запишу у свеске.  **Завршни део (5 минута):**  Наставник задаје ученицима да ураде ***Мој резиме*** - **на страни 81** у уџбенику.   * ***Домаћи задатак***: Ученици имају задатак да напишу есеј на тему *Како повећати природни прираштај у Србији*. Ученици на часовима српског језика добијају потребна упутства о писању есеја. Наставник их подсећа да у уводном делу напишу чињенице о проблему негативног природног прираштаја и одласка младих из земље како би показали да владају потребним појмовима, а затим да субјективно изразе своје мишљење о теми. Ученици се подстичу да износе своје мишљење уз објашњење да нема погрешних одговора.   **\**Ученици који слабије напредују***: Ученици се прикључују групама и добијају задатке у складу са својим могућностима (да уцртавају миграционе руте, воде рачуна о времену које је преостало да се задатак заврши, врше презентацију резултата групе). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

|  |  |
| --- | --- |
| **Косовско-метохијска струја** | **Динарска струја** |
| **Вардарско-моравска струја** |  |

**Прилог 2**

