|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 62** | | ОДЕЉЕЊЕ**:** | | ДАТУМ**:** |
| Наставна тема: | Срби у региону и дијаспори | | | |
| Наставна јединица: | Срби у дијаспори | | | |
| Тип часа: | Обрада | | | |
| Циљ часа: | * Упознавање ученика са заједницом Срба у дијаспори | | | |
| Очекивани исходи: | **Ученици ће бити у стању да:**   * објасне појам дијаспоре; * наведу историјски ток миграција Срба ван Србије; * наведу фазе исељавања Срба ван Европе; | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, компјутер, наставни листићи (прилог) | | | |
| Међупредметне компетенције: | Компетенција за учење, комуникација, компетенција за решавање проблема, сарадња, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник анализира са ученицима снимак о Српској гимназији у Будимпешти који су имали да погледају за домаћи задатак.  **Главни део (30 минута):**  Наставник пушта ученицима снимак аа Youtube-а ***Од Америке до Замбије – где има највише, а где најмање Срба*** - <https://www.youtube.com/watch?v=ubaRWpa_BbY>  Након погледаног снимка, наставник разговара са ученицима у којим земљама има највише, а у којима најмање Срба.  Наставник поставља питање ученицима:   * Шта по вашем мишљењу значи реч дијаспора?   Наставник бележи одговоре ученика на табли. Када ученици заврше изношење својих ставова, наставник подвалчи тачан одговор – *расејање, становници неке земље који живе ван граница своје матичне земље...*  Наставник ученике дели у групе тако да у свакој буде по пет ученика.  Наставник дели ученицима наставне листиће (прилог). На њима се налазе пасуси из лекције,  а задатак ученика је да:   * осмисле за сваки пасус по једно или два питања и запишу га испод пасуса. Питања треба да буду таква да се у датом пасусу који обрађују налазе одговори. Питања треба да буде јасна, прецизна и да се односе на најважније податке и идеје. * напишу наслов изнад пасуса који треба да буде у форми питања.   Када све групе заврше, прва група чита своја питања, а остале групе додају само она питања која се разликују од наведених а затим дискутују и одлучују о томе која питања највише одговарају датим пасусима.  Наставник прати, даје додатна објашњења и исправља грешке уколико их буде.  **Завршни део (5 минута):**  Ученици раде ***Мој резиме*** – **страна 187** у уџбенику.   * ***Домаћи задатак***: Ученици имају задатак да прочитају **на страни 183** – ***Геокутак:*** ***Проучи па закључи***. Треба да посете сајт и у свеску запишу сазнања до којих су дошли.   **\**Ученици који слабије напредују***: Ученици добијају задужења унутар групе који је у складу са њиховим могућностима (воде рачуна о времену, читају одговоре – питања). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

1. Наслов :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

Исељавање Срба на ваневропске континенте почело је крајем 19. века и одвијало се у четири фазе.

Прва фаза исељавања српског становништва трајала је до пред крај 19. века и обухватила је емигранте из Војводине и Далмације, које су биле у саставу тадашње Аустроугарске. У тој фази највећи број миграната одлазио је у Сједињене Америчке Државе. У другој фази, на самом крају 19. и почетком 20. века, биле су доминантне емиграције у Сједињене Америчке Државе, у којима се јавила потреба за радном снагом услед наглог индустријског развоја. Српски емигранти су се највише запошљавали у великим фабрикама широм САД. Трећа фаза емиграција одиграла се између два светска рата и била је више усмерена према Канади, Јужној Америци и Аустралији. У то време су САД увеле политику контроле досељавања, због чега су емигранти бирали друге државе и континенте. У четвртој фази, после Другог светског рата, повећао се број емиграната. То су у највећој мери били људи незадовољни политичким режимом у тадашњој СФРЈ. У овој фази интензивирале су се политичке миграције. Према неким проценама, тада је око 250.000 бивших ратних заробљеника, избеглица и противника комунизма напустило земљу и одселило се у САД. Највећи број ових миграната населио се на подручју око Чикага.

Питања:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Наслов:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

Процењује се да данас чак милион српских исељеника живи у Сједињеним Америчким Државама. Први мигранти су населили Њујорк и његову околину, али се временом велики број Срба населио и око Великих језера и на североистоку САД. Данас највише Срба живи у Чикагу, Охају, Мичигену, Њујорку, Вашингтону и другим градовима. На западној обали САД већина српског становништва живи и ради у Лос Анђелесу и Сан Франциску.

Срби су на подручје Канаде почели да се досељавају у трећој фази миграција између два светска рата. Одлазак Срба у Канаду се наставио после Другог светског рата, из политичких и економских разлога. Након деведесетих година 20. века емиграција Срба у ту земљу се интензивирала због измена канадских усељеничких прописа који су стимулисали долазак квалификованих и стручних радника из других земаља. У тој фази млади и углавном висококвалификовани Срби су у великом броју одлазили у Канаду. Не постоје званични подаци о тачном броју Срба у Канади, али се процењује да их у овој држави живи преко 100.000. Највећи број је настањен на југоистоку, посебно уз реку Сен Лоренс, око Великих језера и уз границу са САД. Срби су најбројнији у провинцији Онтарио, посебно у граду Торонто.

Питања:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Наслов: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

Миграције Срба у Аустралију почеле су после Другог светског рата, а интензивирале су се шездесетих и седамдесетих година када у већем броју почињу да одлазе радници који су претходно емигрирали у земље западне Европе (Немачку, Француску, Аустрију), као и радници и сеоско становништво Србије. Након распада СФР Југославије у Аустралију се иселио велики број Срба који су избегли из ратом захваћених подручја. Процењује се да у Аустралији данас живи око 120.000 српских исељеника. Највише их је у Сиднеју и Мелбурну, али их има и у Канбери, Перту и Бризбејну.

Питања: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Наслов: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

Сматра се да је одлазак Срба на простор Средње и Јужне Америке почео у 19. веку, али се интензивирао између два светска рата. Тачан број Срба који су се населили на територији Латинске Америке није познат јер није вођена званична евиденција њиховог доласка. Одлазак Срба на овај континент наставио се и после Другог светског рата, али спорадично и не тако интензивно као ка Северној Америци. Процењује се да на подручју Средње и Јужне Америке живи око 45.000 српских исељеника, највише у Бразилу, Чилеу, Аргентини и Мексику. Окупљају се у српским заједницама, које постоје у готово свакој држави Латинске Америке и углавном делују под окриљем Српске православне цркве која има 17 парохија на овом континенту.

Питања: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Наслов: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

Први Срби су на подручје Африке отишли у 19. веку, у жељи да се обогате радећи као рудари у рудницима дијаманата и злата. На тај континент су одлазили и као војници добровољци у оба светска рата, у којима су се борили против Немаца. За време и након Другог светског рата у Африку су се досељавали углавном војници, официри и ратни заробљеници бивше краљевске војске, који су одбили да се врате у тадашњу Југославију. О присуству Срба на афричком континенту сведоче српска војна гробља из Првог светског рата у Алжиру и Тунису. Процењује се да на афричком континенту живи око 30.000 Срба, а најбројнији су у Јужноафричкој Републици, где их има око 20.000. У Јоханесбургу су подигнути Православни храм Светог Томе и Основна школа „Свети Сава”, у којој деца наших емиграната могу да уче српски језик, културу и обичаје. Школа има и истурено одељење у Преторији.

Питања:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_