|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Динариди, Вардарска зона и Српско-македонска маса | | | |
| Тип часа: | Утврђивање | | | |
| Циљ часа: | * Утврђивање усвојеног знања о Динаридима, Вардарској зони и Српско-македонској маси. | | | |
| Очекивани исходи: | **Ученици ће бити у стању да:**   * провере колико су научили о Динаридима, Вардарској зони и Српско-македонској маси. | | | |
| Облик рада: | Фронтални, индивидуални, групни рад | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Табла, компјутер, хамер, карта Србије, прилог 1 | | | |
| Међупредметне компетенције: | Компетенција за учење, комуникација, компетенција за решавње проблема, одговорност према околини, естетичка компетенција. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник прозива ученика/ученицу који је припремио презентацију о Коридору 10 кроз Грделичку клисуру. Након презентације са осталим ученицима врши анализу и записује запажања у педагошку документацију.  **Главни део (30 минута):**  Наставник упознаје ученике са игром *Икс-окс* и дели их у две групе. Наставник на табли црта квадрат са пољима.   |  |  |  | | --- | --- | --- | | 1. | 8. | 3. | | 6. | 5. | 7. | | 4. | 2. | 9. |   *Правила игре:*   * Игру започиње тим икс. Тим икс изабере број. Наставник чита питање (прилог 1) које је под тим бројем и, ако ученици дају тачан одговор на прочитано питање, уписујете знак Х у поље са бројем који је изабран. Ако је одговор нетачан, поен иде тиму окс и наставник уписује знак О у дато поље. Следећи број бира тим окс и игра се наставља по истом принципу све док један од тимова не споји три знака водоравно, усправно или дијагонално. * Члановима истог тима је дозвољено да се договарају и помажу приликом избора броја и давања одговора.   Након завршене игре ученици остају подељени у две групе. Група која је победила у игри *Икс-окс* бира зону (Динариди или Вардарска зона и Српско-македонска маса).  Задатак група је да зону која им је задата представе на хамеру.  Резултате представљају другој групи.  Група која изнесе више података је победила.  Ученици не могу да користе уџбеник приликом израде задатка.  **Завршни део (5 минута):**  Наставник проверава податке које су ученици изнели и бележи ангажовање ученика у педагошку документацију.  **\**Ученици који слабије напредују***: Ученици имају задатак да приликом игре Икс-Окс помажу наставнику приликом отварања поља. Прикључују се групама и учествују у изради цртежа и лакших задатака. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1:**

1. Који простор наше земље заузимају Динариди? *(Западни и југозападни део наше земље);*
2. Која река је позната по укљештеним меандрима? *(Река Увац);*
3. На којој планини се налазе највише морене на Балкану? *(На Проклетијама);*
4. Којој групи планина припада Гоч? *(Копаоничкој групи планина);*
5. Која је највиша планина Шумадије? *(Рудник);*
6. Која река је изградила Качаничку клисуру? *(Река Лепенац);*
7. Како се зове зона која се простире око Јужне и Велике Мораве? *(Српско-македонска маса);*
8. Због чега кажемо за долину Јужне Мораве да је композитна? (*Састоји се од котлина које су раздвојене клисурама);*
9. Због чега је земљиште у Грделичкој клисури изложено денудацији? *(Због изградње путева и уништавања биљног покривача).*