|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 5** | | ОДЕЉЕЊЕ**:** | | ДАТУМ**:** |
| Наставна тема: | Географски положај, границе и величина територије Србије | | | |
| Наставна јединица: | Границе и проблеми пограничних крајева | | | |
| Тип часа: | Обрада | | | |
| Циљ часа: | * Упознавање ученика са границама Р. Србије и проблемима пограничних крајева. | | | |
| Очекивани исходи: | **Ученици ће бити у стању да:**   * наведу државе са којима се граничимо; * разликују природне од вештачких граница; * идентификују проблеме пограничних подручја. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, демонстративна | | | |
| Наставна средства: | Уџбеник, табла, карта Србије | | | |
| Међупредметне компетенције: | Компетенција за учење, комуникација, компетенција за решавaње проблема, рад са подацима и информацијама, дигиталне компетенције. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник истиче циљ часа и записује назив наставне јединице на табли. Понавља са ученицима са којим државама се граничи наша земља. Прозива ученике да изађу испред зидне карте и покажу државе са којима се граничимо.  **Главни део (30 минута):**  Наставник поставља питање ученицима:   * Шта значи појам државна граница? *(Простор до ког се простире сувереност једне државе; место где престаје сувереност једне, а почиње сувереност друге државе).*   Наставник упућује ученике да погледају карту **на страни 15** у уџбенику. Затим да у свеску запишу:   * по два гранична прелаза према свакој држави са којом се граничимо; * граничне прелазе које повезује Коридор 10; * државу према којој Србија има најдужу границу; * државу према којој Србија има најкраћу границу; * државе са којима се Србија граничи преко реке Дунав; * државу са којом се Србија граничи преко реке Саве;   Наставник истиче да границе могу бити природне (планине, реке, језера) и вештачке (настају договором). Ученици имају задатак да на основу физичко-географске карте Србије одреде према којим државама Србија има природне, а према којима вештачке границе.  Наставник истиче да границе могу бити етничке или не. Истиче да границе Србије нису етничке, јер у пограничним деловима наше земље живе припадници народа суседних држава са којима се граничимо.  Наставник пушта ученицима репортажу на Youtube-у ***Задња кућа Србија - Пландиште*** <https://www.youtube.com/watch?v=q3riisOsW_g> (првих 10 минута) и након тога разговара са ученицима о проблемима пограничних територија.  **Завршни део (5 минута):**  Наставник објашњава ученицима где могу погледати остатак емисије.   * ***Домаћи задатак***: На основу погледане емисије до краја издвојити најважније узроке и последице који доводе до старења и изумирања насеља.   \****Ученици који слабије напредују:*** Са **стране 15** у уџбенику преписују све друмско-железничке граничне прелазе наше земље према околним земљама. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |