|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 38** | | ОДЕЉЕЊЕ**:** | | ДАТУМ**:** |
| Наставна тема: | Друштвено-географске одлике Србије | | | |
| Наставна јединица: | Структура становништва Србије | | | |
| Тип часа: | Утврђивање | | | |
| Циљ часа: | * Утврђивање усвојеног знања о структури становништва у Србији | | | |
| Очекивани исходи: | **Ученици ће бити у стању да:**   * провере колико су научили о структури становништва у нашој земљи. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Компјутер, штампани материјал | | | |
| Међупредметне компетенције: | Компетенција за учење, комуникација, компетенција за решавање проблема, сарадња, рад са информацијама и подацима. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник разговара са ученицима да ли су посетили сајт Републичког завода за статистику и које податке су тамо пронашли.  Наставник објашњава ученицима због чега је посета сајту била важна за час и исписује назив наставне јединице на табли - **Структура становништва Србије – утврђивање***.*  **Главни део (30 минута):**  Наставник дели ученике у седам група (3 – 4 члана). Свака група има по један задатак који се односи на структуру становништва.  \**Напомена*: Уколико постоји могућност час треба одржати у кабинету за информатику како би свака група имала приступ компјутеру и интернету. Уколико то није могуће наставник доноси штампани материјал унапред припремљен.  Наставник дели ученике по принципу бројања: 1,2,3,4,5,6,7 (све јединице чине једну групу, двојке другу, тројке трећу...)  Док се ученици групишу, наставник лепи на таблу листове папира са подацима, али су папири залепљени наопако да се не види шта је на њима.  На папирима се налазе следећи подаци за 2019. годину:   * Природно кретање становника у нашој земљи; * Миграције становништва (унутрашње); * Структура становништва према старости и полу; * Пројекције становништва (по регионима); * Промене броја становништва; * Школска спрема становништва; * Неписмени; * Компјутерска писменост.   По један члан групе излази пред таблу и одлепљује један папир и враћа се на место. У зависности од података који се налазе на одлепљеном папиру ученици имају задатак да их обраде и извуку одређене закључе (на пример уколико су добили податке о полној и старосној структури да нацртају пирамиду старости).  Наставник је податке преузео са сајта Републичког завода за статистику [www.stat.gov.rs](http://www.stat.gov.rs)  Наставник обилази, сугерише и прати обраду података. Када ученици заврше, врше усмено представљање добијених закључака.  **Завршни део (5 минута):**  Наставник разговара са ученицима о томе како им се допао начин рада који се односи на рад са подацима и похваљује најактивније ученике.  \****Ученици који слабије напредују***: Ученици помажу наставнику приликом лепљења материјала на таблу и могу учествовати приликом изношења неких запажања уз помоћ других ученика које наставник одреди. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |