|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 44** | | ОДЕЉЕЊЕ**:** | | ДАТУМ**:** |
| Наставна тема: | Друштвено-географске одлике Србије | | | |
| Наставна јединица: | Лов, риболов и шумарство | | | |
| Тип часа: | Обрада | | | |
| Циљ часа: | * Упознавање ученика са развојем и значајем лова, риболова и шумарства у Србији. | | | |
| Очекивани исходи: | **Ученици ће бити у стању да:**   * објасне значај лова и риболова; * разликују речни од језерског риболова; * препознају значај шумарства као привредне делатности; * открију значај планског пошумљавања. | | | |
| Облик рада: | Фронтални, индивидуални, групни рад | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије, компјутер, прилог 1, наставни листићи са питањима (прилог 2) | | | |
| Међупредметне компетенције: | Компетенција за учење, комуникација, компетенција за решавање проблема, сарадња, дигиталне компетенције. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник пушта ученицима снимак са YouTube-а ***Да ли је органско боље?*** <https://www.youtube.com/watch?v=8PmM6SUn7Es>  Наставник прегледа домаће задатке и врши анализу истих са ученицима, даје додатна објашњења уколико је ученицима нешто остало нејасно.  Запажања бележи у педагошку документацију.  **Главни део (30 минута):**  Наставник дели ученицима цедуље на којима се налазе појмови (прилог 1). У зависности коју цедуљу ученици добију имају задатак да уз помоћ уџбеника (**стране 111 и 112**) одговоре на следећа питања (прилог 2).  Када ученици заврше одговарање на питања која су извукли, групишу се у зависности од појма на цедуљи (1. група – лов, 2. група – риболов, 3. група – шумарство).  Унутар групе ученици упоређују своје одговоре и врше измене и допуне уколико је потребно. Када заврше, представник групе чита питања и одговоре осталим групама. Остале групе слушају, бележе и постављају питања уколико је нешто нејасно.  Наставник прати, усмерава и даје додатна појашњења.  **Завршни део (5 минута):**  Ученици попуњавају ***Мој резиме***- **страна 113** у уџбенику.   * ***Домаћи задатак***: Наставник бира једног ученика/ученицу да за следећи час уради презентацију о риболову у нашој земљи.   **\**Ученици који слабије напредују***: Укључују се у рад групе у складу са својим способностима – записују одговоре, читају питања и одговоре и сл. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

|  |  |
| --- | --- |
| лов |  |
| риболов | шумарство |

**Прилог 2**

**Лов**

1. Шта подразумевамо под појмом лов?
2. Кад је ловна сезона?
3. Да ли су природни услови за узгој дивљачи повољни у нашој земљи?
4. Која врста дивљачи се узгаја у нашој земљи?
5. Колико ловишта има у Србији?
6. Колико ловишта је уређено за ловни туризам?
7. Које ловне дестинације су најпознатије у Србији?
8. Из којих земаља највише долазе ловци у нашу земљу?

*Одговори:*

1. *Лов подразумева узгој дибљачи и различите методе њиховог лова на специјално уређеним теренима – ловиштима.*
2. *Ловна сезона зависи од врсте животиње – за неке животиње само у току зиме, а за неке током целе године.*
3. *Јесу, за ситну и крупну дивљач.*
4. *Ситна дивљач (зец, фазан, јаребица, дивља патка, јазавац) и крупна дивљач (дивља свиња, јелени, срне, муфлони).*
5. *Србија има преко 320 ловишта.*
6. *За потребе ловног туризма уређена су 43 ловишта.*
7. *Најпознатије ловне дестинације су Карађорђево, Голија, Стара планина, Апатински рит, Делиблатска пешчара, Моровић, Цер....*
8. *Ловци највише долазе из Мађарске, Аустрије, Немачке, Италије, Швајцарске...*

|  |
| --- |
| **Риболов**   1. Шта подразумевамо под риболовом? 2. Које врсте риболова су заступљене у Србији? 3. На којим рекама је заступљен речни риболов? 4. На којим језерима је заступљен језерски риболов? 5. У ком делу наше земље је најзаступљенији узгој рибе у рибњацима? 6. Које су одлике спортског риболова? 7. Које врсте рибе се лове у равничарским рекама? 8. Које врсте рибе се лове у планинским рекама? |

*Одговори:*

1. *Риболов подразумева узгој и лов рибе у рибњацима и другим воденим површинама.*
2. *У Србији су заступљени речни и језерски риболов.*
3. *Речни риболов је најзаступљенији на Дунаву, Сави, Дрини, Великој Морави.*
4. *Језерски риболов је најзаступљенији на Фрушкогорским и Белоцркванским језерима, Бованском језеру...*
5. *Узгој рибе у рибњацима најзаступљенији је у Војводини.*
6. *Код спортског риболова риба се враћа у воду.*
7. *У равничарским рекама највише се лове шаран, бабушка, сом, штука.*
8. *У планинским рекама највише се лови пастрмка*.

|  |
| --- |
| **Шумарство**   1. Шта подразумевамо под шумом? 2. Шта је шумарство? 3. Због чега се у нашој земљи површина под шумом смањила? 4. Колики проценат наше земље је под шумом? 5. У ком делу наше земље има највише, а у ком најмање површине под шумом? 6. Које врсте дрвећа преовлађују у шумама наше земље? 7. Шта представља највећу претњу шумама Србије? 8. Шта представља најважнију меру у заштити шума? |

*Одговори:*

1. *Под шумом подразумевамо сваку површину већу од 500 m2 која је обрасла шумским дрвећем чија доминантна стабла достижу висину изнад 5 m.*
2. *Шумарство је привредна делатност која обухвата подизање, очување и рационално коришћење шума.*
3. *До смањења површина под шумом у нашој земљи долази због претварања шумског земљишта у обрадиво, коришћења дрва за огрев и у индустрији и због изградње насеља и саобраћајница.*
4. *У нашој земљи данас је 25% површине под шумом.*
5. *Највише шума има на планинама, а најмање у Војводини.*
6. *Преовлађују листопадне шуме букве, храста, цера, врбе, тополе и јасена.*
7. *Највећу претњу представљају прекомерна и илегална сеча.*
8. *Најважнија мера је планско пошумљавање*.