|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 51** | | ОДЕЉЕЊЕ**:** | | ДАТУМ**:** |
| Наставна тема: | Друштвено-географске одлике Србије | | | |
| Наставна јединица: | Лака индустрија Србије | | | |
| Тип часа: | Обрада | | | |
| Циљ часа: | * Упознавање ученика са карактеристикама и значајем лаке индустрије у Србији. | | | |
| Очекивани исходи: | **Ученици ће бити у стању да:**   * објасне поделу и значај лаке индустрије; * наведу највеће индустријске центре лаке индустрије у Србији; | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије, цедуље са појмовима (прилог) | | | |
| Међупредметне компетенције: | Компетенција за учење, комуникација, компетенција за решавање проблема, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник поставља питања ученицима:   * Како се дели индустрија према врсти производа? *(На тешку и лаку);* * Како се дели тешка индустрија? *(На прерађивачку и екстрактивну);* * Које гране тешке индустрије убрајамо у екстрактивне? *(Енергетику, рударство, металургију);* * Које гране тешке индустрије убрајамо у прерађивачке? *(Металопрерађивачку, машинску, електроиндустрију, тешку хемијску индустрију, индустрију грађевинског материјала);* * Коју грану индустрије још нисмо учили? *(Лаку индустрију).*   Наставник исписује назив наставне јединице на табли – **Лака индустрија Србије**  **Главни део (30 минута):**  Наставник дели ученике у парове. Сваки пар добија по једну цедуљу (прилог). Ученици имају задатак да истраже податке о појму који се налази на цедуљи уз помоћ уџбеника (**стране 131,132 и 133**).  Када парови заврше, наставник позива ученике чија су слова на цедуљи подебљана да изађу испред табле (довољан је један ученик из пара) и представе грану коју су истражили. Остали парови чија слова на цедуљи нису подебљана треба да открију којој грани припадају и да јој се прикључе (стану поред одговарајућег ученика – на пример млинска индустрија поред прехрамбене индустрије) и представе сазнања о својој подграни индустрије.  Када се ученици прикључе основној грани, наставник поставља питање:   * Којој грани сте се прикључили? *(Прехрамбеној индустрији).*   Када ученици заврше, наставник црта схему лаке идустрије на табли уз додатна објашњења уколико је потребно.  ЛАКА ИНДУСТРИЈА   1. Прехрамбена индустрија (млинска индустрија, индустрија шећера, индустрија уља, прерада млека и меса, индустријска прерада воћа и поврћа, индустрија безалкохолних и алкохолних пића). 2. Лака хемијска индустрија 3. Текстилна индустрија 4. Дуванска индустрија 5. Индустрија коже и обуће 6. Индустрија гуме 7. Дрвна индустрија   **Завршни део (5 минута):**  Ученици раде ***Мој резиме*** – **страна 134** у уџбенику.   * ***Домаћи задатак***: Наставник бира једног ученика/ученицу који има задатак да прочита ***Геокутак: Проучи, па закључи!*** – **страна 132** у уџбенику и да за следећи час уради презентацију на тему из одељка.   ***\*Ученици који слабије напредују***: Ученици могу да помажу наставнику приликом исписивања схеме лаке индустрије на табли. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

|  |  |
| --- | --- |
| **Прехрамбена индустрија** | Млинска индустрија |
| Индустрија шећера | Индустрија уља |
| Индустрија прераде млека и меса | Прерада и конзервирање воћа и поврћа |
| Индустрија безалкохолних и алкохолних пића | **Лака хемијска индустрија** |
| **Дрвна индустрија** | **Текстилна индустрија** |
| **Дуванска индустрија** | **Индустрија коже и обуће** |
| **Индустрија гуме** |  |