|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 58** | | ОДЕЉЕЊЕ**:** | | ДАТУМ**:** |
| Наставна тема: | Природна и културна баштина Србије | | | |
| Наставна јединица: | Заштита природе и природна баштина Србије | | | |
| Тип часа: | Обрада | | | |
| Циљ часа: | * Упознавање ученика са природном баштином Србије и њеном заштитом. | | | |
| Очекивани исходи: | **Ученици ће бити у стању да:**   * наведу начине на које се штити природа; * препознају потребу заштите природе у Србији; * објасне појам геонаслеђа; * именују категорије заштићених подручја у Србији. | | | |
| Облик рада: | Фронтални, индивидуални, групни рад | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, компјутер, мобилни телефони, нема карта, цедуље (прилог) | | | |
| Међупредметне компетенције: | Компетенција за учење, комуникација, компетенција за решавање проблема, сарадња, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник дели ученицима прегледане тестове и анализира их са њима.  Запажања наставник бележи у педагошку документацију.  Наставник пушта кратак видео ученицима са Youtube-а <https://www.youtube.com/watch?v=PKj2rU7wFRY> и анализира га са ученицима.  Наставник исписује назив нове наставне јединице на табли – **Заштита природе и природна баштина Србије**  **Главни део (30 минута):**  Наставник дели ученике у три групе (7 – 8 чланова). Једна група истражује заштиту ваздуха, друга група заштиту воде, трећа група заштиту биљног и животињског света.  Групе користе уџбеник (**стране 156 и 157**) и своје мобилне телефоне како би помоћу интернета дошли до додатних информација.  Када ученици заврше, групе износе аргументе који део природе је најугроженији (по њиховом мишљењу) и који је потребно заштитити први. Закључак до ког ученици треба да дођу јесте да су сви елементи (ваздух, вода, биљни и животињски свет) подједнако важи и условљавају једни друге.  Наставник уводи нове појмове - ***геонаслеђе*** ***и природна добра.***  Наставник упућује ученике да погледају табелу о заштићеним подручјима у Србији **страна 160** у уџбенику и анализира је са њима.  Наставник дели цедуље (прилог) ученицима на којима се налазе категорије заштићених подручја.  Ученици имају задатак да уз помоћ уџбеника проуче појам са цедуље коју су добили и да уз помоћ телефона и интернета изуче један пример подручја у Србији који је под видом заштите који изучавају (примере могу пронаћи у табели **на страни 160** у уџбенику).  Када ученици заврше, групишу се према појмовима на цедуљама и упоређују своја сазнања. Након тога наставник прозива вођу групе који сажето износи резултате своје групе.  Ученици прате рад других група, записују, постављају питања. Наставник обилази, усмерава, даје додатна објашњења.  **Завршни део (5 минута):**  Ученици раде ***Мој резиме* – стране 158 и 164** у уџбенику  .   * ***Домаћи задатак***: Наставник упућује ученике да прочитају ***Екозадатак*** – **страна 157** у уџбенику. Ученици могу да раде појединачно, у пару или групно. Своје радове ученици шаљу наставнику на мејл.   ***\*Ученици који слабије напредују***: Ученици преписују у свеску 12 еколошких заповести са стране 157 у уџбенику и у нему карту уцртавају карту националних паркова у Србији. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

|  |  |
| --- | --- |
| **Строги резерват природе** | **Специјални резерват природе** |
| **Парк природе** | **Споменик природе** |
| **Заштићено станиште** | **Предео изузетних одлика** |
| **Национални парк** |  |