|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | Географски положај, границе и величина територије Србије | | | |
| Наставна јединица: | Историјско-географски развој и државни симболи Србиje | | | |
| Тип часа: | Обрада | | | |
| Циљ часа: | * Упознавање ученика са историјско-географским развојем Србије и значајем државних симбола | | | |
| Очекивани исходи: | **Ученици ће бити у стању да:**   * повежу знања из историје у вези територијалних промена и развоја Србије; * хронолошки представе називе Србије; * именују државне симболе наше земље. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, наставни листић (прилог 1) | | | |
| Међупредметне компетенције: | Компетенција за учење, комуникација, компетенција за решавање проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник дели ученицима иницијалне тестове и анализира их заједно са ученицима.У педагошку документацију бележи постигнућа ученика по нивоима.  Наставник исписује назив лекције на табли: ***Историјско-географски развој и државни симболи Србиje***.  **Главни део (30 минута):**  Наставник кроз разговор подсећа ученике да су на часовима историје прошле школске године учили о историјском развоју наше земље до краја Првог светског рата.  Наставник дели ученицима наставни листић помоћу којег ће обновити стечено градиво (прилог 1). Приликом попуњавања листића ученици могу користити уџбеник.  Након попуњавања листића наставник прозива једног ученика/цу да прочита своје одговоре. Остали ученици допуњују и исправљају евентуалне грешке.  Наставник упознаје ученике са настанком Краљевине Срба, Хрвата и Словенаца тј. Краљевином Југославијом. Упућује ученике да погледају карту у уџбенику **на страни 5** и у свеску запишу коју територију (које су то данас државе) је некада заузимала Краљевина Југославија.  Наставник исписује називе на табли:  ФНРЈ  СФРЈ  СРЈ  СЦГ  РС  Задатак за ученике је да на основу података из уџбеника **са стране 5** напишу поред скраћеница пуне називе држава и које године су настале.  Наставник поставља питања ученицима:   * Који су државни симболи сваке земље? *(химна, застава и грб);* * Како се зове химна Србије? *(Боже правде);* * Како изгледа застава наше земље? *(тробојка – црвено, плаво, бела са грбом на себи);* * Како изгледа грб Србије? *(двоглави орао са штитом).*   Наставник упућује ученике да погледају **на страни 6** три грба и да их упореде тј. пронађу разлике и запишу их у свеску.  **Завршни део (5 минута):**  Наставник се враћа на називе које је наша земља кроз историју мењала и понавља их са ученицима.  Ученици раде ***Мој резиме*** на **страни 8** у уџбенику.   * ***Домаћи задатак***: Ученици треба да се подсете и у свеску запишу речи химне наше земље.   **\*Ученици који слабије напредују**: Имају задатак да у свесци нацртају заставу и грб Србије као симболе наше земље. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

1. На карти Балканског полуострва обележи називе мора на која је излазило Српско царствo средином ХIV века.



1. Допуни реченице:

Српском средњовековном државом владала је династија \_\_\_\_\_\_\_\_\_\_\_\_\_\_\_\_\_ читава \_\_\_\_\_\_\_\_\_ века. Најзначајнији владари династије су били С\_\_\_\_\_\_\_\_\_\_\_\_\_\_\_\_, Д\_\_\_\_\_\_\_\_\_\_\_\_\_\_\_\_\_\_ и М\_\_\_\_\_\_\_\_\_\_\_\_\_\_\_\_\_\_. Највећу територију српска држава је заузимала за време владавине цара \_\_\_\_\_\_\_\_\_\_\_\_\_\_\_\_\_\_\_\_ средином \_\_\_\_\_\_\_\_\_\_\_ века. Простирала се од токова \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ на северу до \_\_\_\_\_\_\_\_\_\_\_\_\_\_ залива на југу.

Кнежевина Србија је створена после \_\_\_\_\_\_\_\_\_\_\_ и \_\_\_\_\_\_\_\_\_\_\_ српског устанка. На њеном челу се налазио кнез \_\_\_\_\_\_\_\_\_\_\_\_\_\_\_ Обреновић. Држава је стекла међународно признање на \_\_\_\_\_\_\_\_\_\_\_\_\_\_\_\_\_\_\_\_\_\_\_ конгресу \_\_\_\_\_\_\_\_ године.

После Балканских ратова Србија постаје Краљевина и на њено чело долази породица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.