|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 54** | | ОДЕЉЕЊЕ**:** | | ДАТУМ**:** |
| Наставна тема: | Друштвено-географске одлике Србије | | | |
| Наставна јединица: | Трговина и туризам | | | |
| Тип часа: | Обрада | | | |
| Циљ часа: | * Упознавање ученика са трговином и туризмом у Србији | | | |
| Очекивани исходи: | **Ученици ће бити у стању да:**   * објасне улогу трговине и туризма у привреди Србије; * наведу поделу трговине и туризма; * наведу најважније карактеристике увоза и извоза Србије; * именују највеће туристичке центре у Србији. | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије, наставни листићи (прилог 1, прилог 2), компјутер | | | |
| Међупредметне компетенције: | Компетенција за учење, комуникација, компетенција за решавање проблема, сарадња, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник прозива ученика/ученицу који је имао/ла задатак да припреми презентацију о каналу ДТД.  Анализира презентацију са осталим ученицима и своја запажања бележи у педагошку документацију.  **Главни део (30 минута):**  Наставник дели наставне листиће ученицима (једном ученику из клупе прилог 1, а другом прилог 2). Ученици имају задатак да прочитају текст и да дају одговоре на питања испод текста.  Када ученици заврше, представљају једни другима (парови из клупе) до којих су одговора дошли и анализирају у чему се разликују трговине које су изучавали.  Наставник обилази, прати и усмерава. Када ученици заврше, прозива један пар да пред одељењем прочита одговоре и уочи разлике међу примерима.  Наставник поставља питање ученицима:   * Шта је по вама дефиниција туризма?   Док ученици износе своја мишљења, наставник записује одговоре на таблу и заједно са ученицима долази до дефиниције туризма, наводећи их на исту.  Наставник упућује ученике да погледају схему **на страни 143** која се односи на туристичке вредности Србије. Анализира је заједно са ученицима.  Задаје им да поред сваке вредности (природне и антропогене) напишу по један пример из наше земље.  Ученици могу користити податке у уџбенику **на странама 144, 145,146, 147**.  Када ученици заврше, наставник прозива добровољце да прочитају своје одговоре.  **Завршни део (5 минута):**  Наставник обавештава ученике да ће следећи час имати утврђивање наставних јединица саобраћај, трговина и туризам.  Ученици раде ***Мој резиме*** – **страна 148** у уџбенику.  ***\*Ученици који слабије напредују:*** Ученици раде уз помоћ свог пара из клупе. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

Милош је власник фирме која се бави производњом и продајом свежег воћа и поврћа. Његова фирма пласира своје производе широм наше земље. Ове године је произвела велику количину робе, али су све продали. Година је била веома успешна, па је фирма остварила велику зараду. Сваке године своју робу рекламирају на Сајму пољопривреде у Новом Саду. Роба његове фирме се може пронаћи у супермаркетима широм Србије.

* Да ли се Милошева фирма бави унутрашњом или спољашњом трговином?
* Да ли се Милошева фирма бави увозом, извозом или ни једним од поменутих видова трговине?
* Да ли је ове године фирма пословала у суфициту или у дефициту?
* Да ли Милошева фирма послује на велико или на мало?
* На који начин се фирма рекламира?

**Прилог 2**

Јован је власник фирме која се бави производњом прикључних машина за тракторе. Због недостатка сировина у нашој земљи, принуђен је да део сировина увози. Своје производе продаје како у земљи тако и у иностранству. Највише производа се прода у Немачкој. Ове године је продаја била лоша, па је велика количина производа остала у складишту. Сваке године своју робу рекламира на Сајму пољопривреде у Београду.

* Да ли се Јованова фирма бави унутрашњом или спољашњом трговином?
* Да ли се Јованова фирма бави увозом, извозом или ни једним од поменутих видова трговине?
* Да ли је ове године фирма пословала у суфициту или у дефициту?
* Да ли Јованова фирма послује на велико или на мало?
* На који начин се фирма рекламира?