
|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 19** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Клима Србије (климатски фактори и елементи) | | | |
| Тип часа: | Обрада | | | |
| Циљ часа: | * Упознавање ученика са карактеристикама климе Србије. | | | |
| Очекивани исходи: | **Ученици ће бити у стању да:**   * разликују климатске елементе од климатских фактора; * дефинишу значај климатских фактора на климу Србије. | | | |
| Облик рада: | Фронтални, индивидуални, групни рад | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, наставни листићи (прилог 1, прилог 2), хамер | | | |
| Међупредметне компетенције: | Компетенција за учење, комуникација, компетенција за решавње проблема, одговорност према околини, естетичка компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник дели ученицима наставни листић (прилог 1) помоћу којег ће поновити градиво које се односи на климу и време које су усвојили у петом разреду.  **Главни део (30 минута):**  Наставник дели ученицима унапред припремљене цедуље (прилог 2) на којима су исписани појмови. Сваки ученик добија једну цедуљу (појам), може се десити да ће неколико ученика добити цедуљу са истим појмом.  Наставник даје ученицима упутство да уз помоћ уџбеника (**стране 45,46,47, 48**) пронађу што више информација које се односе на њихов појам и запишу их у свесци. Када ученици заврше, групишу се сви ученици који су имали исти појам и међусобно допуњују податке до којих су дошли. Након тога наставник дели ученике на две велике групе – једна група су климатски фактори, а друга климатски елементи.  Сазнања до којих су дошли представљају помоћу појмовне мапе на хамеру.  Представницигрупа каче хамер на таблу и врше презентацију.  Друга група прати, записује и поставља питања ако им нешто није јасно представљено.  Наставник прати и бележи ангажовање ученика у педагошку документацију.  **Завршни део (5 минута):**  Наставник износи додатне информације уколико је нешто остало нејасно и истиче своја запажања о раду група и појединаца.   * **Домаћи задатак**: Ученици имају задатак да прочитају ***Геокутак*** – **страна 47**. На сајту   Републичког хидрометеоролошког завода Србија треба да пронађу и запишу основне климатске елементе за град у коме живе у току последњих недељу дана.  **\**Ученици који слабије напредују***: Наставник ангажује ученике приликом дељења цедуља и рада група у складу са могућностима ученика (бојење појмовних мапа, цртање знакова појединих појмова). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

1. На цртеж упиши:

* називе топлотних појасева;
* називе паралела које деле појасеве;
* степене на којима се налазе паралеле.



1. Допуни реченице:

Клима је \_\_\_\_\_\_\_\_\_\_\_\_\_\_\_\_\_ режим времена изнад неког места.

Време је \_\_\_\_\_\_\_\_\_\_\_\_\_\_\_\_\_ стање атмосфере изнад неког места.

1. Повежи појмове тако што ћеш на линије испред појмова са леве стране уписати 1 ако се појам односи на климатске елементе или 2 ако се односи на климатске факторе.

|  |  |  |
| --- | --- | --- |
| \_\_\_ | географска ширина |  |
| \_\_\_ | надморска висина |  |
| \_\_\_ | рељеф |  |
| \_\_\_ | распоред копна и мора |  |
| \_\_\_ | вегетација | **1 Климатски елементи** |
| \_\_\_ | човек |  |
| \_\_\_ | ваздушне масе из удаљених области |  |
| \_\_\_ | температура ваздуха | **2 Климатски фактори** |
| \_\_\_ | влажност ваздуха |  |
| \_\_\_ | ветар |  |
| \_\_\_ | инсолација |  |
| \_\_\_ | падавине |  |
| \_\_\_ | облачност |  |

**Прилог 2**

|  |  |
| --- | --- |
| **географска ширина** | **ваздушне масе из удаљених области** |
| **температура ваздуха** |
| **надморска висина** | **влажност ваздуха** |
| **рељеф** | **ветар** |
| **распоред копна и мора** | **инсолација** |
| **вегетација** | **падавине** |
| **човек** | **облачност** |
|  | **ваздушне масе из удаљених области** |