|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 17** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Карпатско-балканске планине | | | |
| Тип часа: | Обрада | | | |
| Циљ часа: | * Упознавање ученика са карактеристикама Карпатско-балканских планина (Карпато-балканида). | | | |
| Очекивани исходи: | **Ученици ће бити у стању да:**   * наведу и покажу на карти планине које припадају Карпатско-балканској зони у нашој земљи; * објасне начине постанка Карпатско-балканских планина. | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије | | | |
| Међупредметне компетенције: | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник поставља питања ученицима:   * Које геотектонске јединице Србије смо до сад учили? *(Низије и ободе низија, Динариде, Вардарску зону, Српско-македонску масу);* * Коју геотектонску јединицу још нисмо радили? *(Карпатско-балканску).*   Наставник истиче циљ часа и исписује назив наставне јединице на табли – ***Карпатско-балканске планине****.*  **Главни део (30 минута):**  Наставник на карти Србије показује ученицима простор који обухвата Карпатско-Балканска зона (*између Дунава на северу, границе са Бугарском на истоку, Заплањске и Лужничке котлине на југу и Српско-македонске масе на западу*).  Наставник истиче Сокобањску и Књажевачку котлину као границу између ове две планинске области.  Наставник дели ученике у парове (према седењу у клупи). Један ученик представља Карпатску област, а други Балканску област. Ученици користе уџбеник **на странама 41,42,43** и задатак представљају помоћу појмовне мапе.  Када ученици заврше представљају свом пару појмовну мапу уз додатна објашњења уколико је потребно.  Док ученици раде, наставник прати, помаже уколико је потребно и даје потребне смернице.  Наставник бира најбољу појмовну мапу за Карпатску и за Балканску област и представља целом одељењу, а рад ученика бележи у педагошку документацију.  **Завршни део (5 минута):**  Наставник још једном показује ученицима појмове на карти Србије који се односе на Карпатско-балканску област.   * ***Домаћи задатак***: Ученици имају задатак да ураде ***Мој резиме*** – **страна 44** у уџбенику.   **\**Ученици који слабије напредују***: Наставник је ове ученике укључује у рад већ формираних парова. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |